CELEX: 32017R0331
Language: lt
Date: 2017-02-27 00:00:00
Title: 2017 m. vasario 27 d. Tarybos reglamentas (ES) 2017/331, kuriuo iš dalies keičiamas Reglamentas (EB) Nr. 765/2006 dėl Baltarusijai taikomų ribojamųjų priemonių

28.2.2017   
            
            
               LT
            
            
               Europos Sąjungos oficialusis leidinys
            
            
               L 50/9
            
         TARYBOS REGLAMENTAS (ES) 2017/331
   2017 m. vasario 27 d.
   kuriuo iš dalies keičiamas Reglamentas (EB) Nr. 765/2006 dėl Baltarusijai taikomų ribojamųjų priemonių
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2012 m. spalio 15 d. Tarybos sprendimą 2012/642/BUSP dėl ribojamųjų priemonių Baltarusijai (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamente (EB) Nr. 765/2006 (2) nustatytas draudimas eksportuoti bet kuriam asmeniui, subjektui ar organizacijai įrangą, kuri galėtų būti naudojama vidaus represijoms Baltarusijoje, taip pat teikti susijusią techninę pagalbą, tarpininkavimo paslaugas, finansavimą arba finansinę paramą;
            
         
               (2)
            
            
               Reglamentu (EB) Nr. 765/2006 įgyvendinamos Sprendime 2012/642/BUSP nustatytos priemonės;
            
         
               (3)
            
            
               Tarybos sprendimu (BUSP) 2017/350 (3), kuriuo iš dalies keičiamas Sprendimas 2012/642/BUSP, biatlono įrangai nustatoma draudimo eksportuoti išimtis;
            
         
               (4)
            
            
               Jokia šio reglamento nuostata nedaro poveikio licencijų išdavimo reikalavimams pagal Europos Parlamento ir Tarybos reglamentą (ES) Nr. 258/2012 (4);
            
         
               (5)
            
            
               todėl Reglamentas (EB) Nr. 765/2006 turėtų būti atitinkamai iš dalies pakeistas;
            
         
               (6)
            
            
               siekiant užtikrinti, kad šiame reglamente numatytos priemonės būtų veiksmingos, jis turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   1.   Reglamentas (EB) Nr. 765/2006 iš dalies keičiamas taip:
   
               1.
            
            
               1a straipsnis papildomas šia dalimi:
               „4.   1 dalis netaikoma graižtviniams šautuvams ir jų šaudmenims bei taikikliams, kurie išvardyti IV priede ir kurie atitinka biatlono įrangos specifikacijas, apibrėžtas Tarptautinės biatlono sąjungos renginių ir varžybų taisyklėse ir yra skirti išimtinai naudoti biatlono renginiuose ir treniruotėse.“;
            
         
               2.
            
            
               1b straipsnis papildomas šia dalimi:
               „4.   1 dalis netaikoma graižtviniams šautuvams ir jų šaudmenims bei taikikliams, kurie išvardyti IV priede ir kurie atitinka biatlono įrangos specifikacijas, apibrėžtas Tarptautinės biatlono sąjungos renginių ir varžybų taisyklėse ir yra skirti išimtinai naudoti biatlono renginiuose ir treniruotėse.“
            
         2.   Šio reglamento priedo tekstas pridedamas kaip Reglamento (EB) Nr. 765/2006 IV priedas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 27 d.
      
         
            Tarybos vardu
         
         
            Pirmininkas
         
         K. MIZZI
      
   
   
      (1)  OL L 285, 2012 10 17, p. 1.
   
      (2)  2006 m. gegužės 18 d. Tarybos reglamentas (EB) Nr. 765/2006 dėl Baltarusijai taikomų ribojamųjų priemonių (OL L 134, 2006 5 20, p. 1).
   
      (3)  2017 m. vasario 27 d. Tarybos sprendimas (BUSP) 2017/350, kuriuo iš dalies keičiamas Sprendimas 2012/642/BUSP dėl ribojamųjų priemonių Baltarusijai (OL L 50, 2017 2 28, p. 81).
   
      (4)  2012 m. kovo 14 d. Europos Parlamento ir Tarybos reglamentas (ES) Nr. 258/2012, kuriuo įgyvendinamas Jungtinių Tautų protokolo prieš neteisėtą šaunamųjų ginklų, jų dalių ir komponentų bei šaudmenų gamybą ir prekybą jais, papildančio Jungtinių Tautų Konvenciją prieš tarptautinį organizuotą nusikalstamumą (JT šaunamųjų ginklų protokolas), 10 straipsnis ir nustatoma šaunamųjų ginklų, jų dalių ir komponentų bei šaudmenų eksporto leidimų sistema, importo ir tranzito priemonės (OL L 94, 2012 3 30, p. 1).
   
      PRIEDAS
      
         
            „IV PRIEDAS
            1a ir 1b straipsniuose nurodyti graižtviniai šautuvai ir jų šaudmenys bei taikikliai, kurie atitinka biatlono įrangos specifikacijas, apibrėžtas Tarptautinės biatlono sąjungos renginių ir varžybų taisyklėse.
            Biatlono graižtviniai šautuvai:
            
                        ex 9303 30
                     
                     
                        Kiti sportiniai, medžiokliniai arba šaudymui į taikinius skirti graižtviniai šautuvai
                     
                  Biatlono graižtvinių šautuvų šaudmenys:
            
                        ex 9306 21
                     
                     
                        Lygiavamzdžių šautuvų šoviniai
                     
                  
                        ex 9306 29
                     
                     
                        Lygiavamzdžių šautuvų šovinių dalys
                     
                  
                        ex 9306 30 90
                     
                     
                        Kitų ginklų nei lygiavamzdžiai šautuvai, koviniai ginklai, revolveriai ir pistoletai, priskiriami 9302 pozicijai, automatiniai šautuvai, priskiriami 9301 pozicijai, šoviniai ir jų dalys
                     
                  Biatlono graižtvinių šautuvų taikikliai:
            
                        ex 9305 20
                     
                     
                        Lygiavamzdžių arba graižtvinių šautuvų, priskiriamų 9303 pozicijai, dalys ir reikmenys“